संस, कालूबथान/टुंडी/पूर्वी टुंडी/निरसा: झारखंड प्रदेश एकीकृत पारा शिक्षक संघर्ष मोर्चा ने राज्य इकाई के आह्वान पर पारा शिक्षक का स्थायीकरण की मांग को लेकर राज्यव्यापी कार्यक्रम के तहत बुधवार कि संध्या कालूबथान, टुंडी, निरसा, पूर्वी टुंडी में मशाल जुलूस निकाला गया। इस संबंध में संघ ने कहा कि 90 दिनों के स्थान पर 140 दिन बीत गए। परंतु सरकार द्वारा बनाई गई कमेटी ने अभी तक कोई सकारात्मक रिपोर्ट सरकार को नहीं सौंपी है। इससे राज्य के पारा शिक्षक ठगा महसूस कर रहे है। इसलिए राज्य इकाई की बैठक में चरणबद्ध आंदोलन की घोषणा की है। जब तक सरकार हमारी मांग छत्तीसगढ़ राज्य की तरह पूरा नही करती है। तब तक आंदोलन जारी रहेगा। वहीं मांगें पूरी नहीं हुई तो उग्र आंदोलन के लिए बाध्य होगें।